NRK: Språkeksperter koblet inn for å granske ark i forsvinningssaken
NRK har opplysningene fra personer med innsikt i etterforskningen. – Det har blitt hentet inn språkeksperter utenfor politiet for å undersøke beskjeden på arkene, sier en av dem til kringkasteren. Falkevik Hagen(68) har vært savnet fra sitt hjem på Fjellhamar i Lørenskog siden 31. oktober i fjor. Politiets hovedteori er at det dreier seg om en kidnappingssak. Trolig ble hun angrepet på badet. Det skal ha blitt funnet spor inne i huset. Da ektemannen, Tom Hagen (68), kom hjem til parets bolig etter endt arbeidsdag 31. oktober, fant han en skriftlig beskjed der det var fremsatt trusler på gebrokken norsk om å drepe kona dersom politiet ble involvert. Anne-Elisabeths forsvinning: Dette er saken På den samme skriftlige beskjeden skal kravet om løsepenger også ha stått: Ni millioner euro innbetalt via kryptovalutaen Monero, ifølge VGs opplysninger. Det skal ikke være mulig å spore overføringer i valutaen Monero. VG har fått opplyst at det også er framsatt trusler om at omtale av saken ville medføre død.
En beskjed på flere ark undersøkes av språkeksperter i håp om at det kan bidra til å løse forsvinningssaken til Anne-Elisabeth Falkevik Hagen, kona til en av Norges rikeste menn.